ভয়াবহ অগ্নিকাণ্ড হাসপাতালে, মৃত ৭

ওয়েব ডেস্ক : ভয়াবহ অগ্নিকাণ্ড (Fire) জয়পুরের (Jaipur) সোয়াই মান সিং হাসপাতালে (Hospital)। এর জেরে মৃত্যু হল ৭ জন রোগীর। সোমবার মধ্যরাতে এই ঘটনা ঘটে বলে খবর। ঘটনায় বেশ কয়েকজনের অবস্থা আশঙ্কাজনক বলে জানা যাচ্ছে। ফলে মৃতের সংখ্যা বাড়তে পারে বলে আশঙ্কা করা হচ্ছে। প্রথমিক অনুমান শট সার্কিট থেকেই এই অগ্নিকাণ্ডের ঘটনাটি ঘটেছে। অভিযোগ, আগুন লাগার পর রোগীদের ফেলে রেখে পালিয়ে যান হাসপাতালের কর্মীরা।

সূত্রের খবর, অগ্নিকাণ্ডের (Fire) ঘটনার সময় হাসপাতালে উপস্থিত ছিলেন দুশোর বেশি রোগী। তাঁদের মধ্যে অনেকেই ভর্তি ছিলেন আইসিউতে। তাঁদের মধ্যে অনেকের অবস্থা আশঙ্কাজনক ছিল। অভিযোগ, প্রত্যেকটি আইসিউতে একজন করে কর্মী ছিলেন। আর যখন অগ্নিকাণ্ডের ঘটনা ঘটে তখন তাঁদের দেখতে পাওয়া যায়নি।

আরও খবর : ভুটানে বাঁধ উপচে পড়েছে, বাংলায় বন্যার সতর্কতা

রোগীর আত্মীয়রা অভিযোগ করেছেন, অগ্নিকাণ্ডের (Fire) পরেই সেখান থেকে পালিয়ে যান হাসপাতালের কর্মীরা। ফলে রোগীর আত্মীয়জনরাই অনেক রোগীকে উদ্ধার করেন। আর এই গোটা ঘটনাকে ঘিরে তীব্র চাঞ্চল্য ছড়িয়েছে। প্রত্যক্ষদর্শীরা জানিয়েছেন, অগ্নিকাণ্ডের পরেই গোটা হাসপাতাল কালো ধোঁয়ায় ঢেকে গিয়েছিল। আর তার মাঝেই ৭ জনের মৃত্যু হয় বলে জানা যাচ্ছে। আরও বেশ কয়েকজনের অবস্থা আশঙ্কাজনক বলে খবর।

হাসপাতালের ট্রমা সেন্টার ইন-চার্জ অনুরাগ ধাকড় বলেছেন, শর্ট সার্কিট থেকে অগ্নিকাণ্ডের ঘটনা ঘটে। সেই সময় অনেক রোগী কোমাতে ছিলেন। তাঁদেরকে দ্রুত উদ্ধার করে অন্য জায়গায় সরিয়ে নিয়ে যাওয়া হয়। ঘটনার পরেই হাসপাতালে যান মুখ্যমন্ত্রী ভজনলাল শর্মা (Bhajan Lal Sharma)। এ নিয়ে পূর্ণাঙ্গ তদন্তের নির্দেশও দিয়েছেন তিনি।